Jul 26,2016
45 రోజుల్లో.. 48,000 టవర్లు
న్యూఢిల్లీ: కాల్‌డ్రాప్‌ సమస్యపై సర్కారు కన్నెర్రజేసిన నేపథ్యంలో టెలికాం కంపెనీలు సమస్య పరిష్కార దిశగా దృష్టి సారిస్తున్నట్లు కనిపిస్తోంది. టెలికాం సంస్థలు సిగల్‌ నాణ్యతను పెంపొందించేందుకు గాను గత 45 రోజుల్లో సంస్థలు 48,000 మొబైల్‌ టవర్లను ఏర్పాటు చేసినట్లుగా కమ్యూనికేషన్ల శాఖ మంత్రి మనోజ్‌ సిన్హా తెలిపారు. మంత్రి ఆయా టెలికాం కంపెనీల ప్రధాన అధికారులు, సీఈవోలతో సమావేశమయ్యారు. సేవల్లో నాణ్యతను పెంపొందించేందుకు గాను టెలికాం సంస్థల యాజమాన్య చేపడుతున్న చర్యల పట్ల మంత్రి సంతృప్తి వ్యక్తం చేశారు. అయితే ఈ దిశగా ఇంకా చాలా చేయాల్సి ఉందని మంత్రి టెలికాం కంపెనీలకు సూచించారు. సామాన్యుడికి కూడా అందుబాటు ధరలో టెలికాం సేవలు అందుబాటులోకి వచ్చేలా నెట్‌వర్క్‌ను విస్తరించాలని మంత్రి కోరారు.
మీ స్నేహితులకు రికమెండ్ చెయ్యండి